Felpörgették autóvásárlási igényüket a magyarok: nyáron már nem bírták tovább - Pénzcentrum
2020. július 2. csütörtök 13:29
Milyen válság? Ezek a magyarok ugyanúgy sorban állnak az új autókért
Idén júniusban a DataHouse adatai szerint 10 828 import személyautó került hazai forgalomba, ami az előző hónaphoz képest 22 százalékos, az áprilisi mélyponthoz képest pedig nem kevesebb, mint 43 százalékos növekedést jelent - írja közleményében a JóAutók.hu
Ezzel a használtautó-import volumene újra közelíti a járvány kitörése előtt tapasztalt szinteket, a tavaly júniusban mért értéktől már csupán alig 10 százalékkal marad el
- magyarázza Halász Bertalan, a JóAutók.hu vezérigazgatója - A hazai autópark másik utánpótlási forrását jelentő újautó-piacon nem kevesebb, mint 60 százalékkal nőtt egy hónap alatt az eladások száma: a májusi 6 472 után a most zárult hónapban 10 355 személygépkocsi-eladás zajlott. Itt azonban még bőven van tér a további felzárkózásra, mivel tavaly júniushoz képest az elmaradás továbbra is 24 százalékos."